**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS FINANSINIO TURTO INVESTAVIMO, DIDINANT VIEŠOSIOS ĮSTAIGOS PLUNGĖS RAJONO GREITOSIOS MEDICINOS PAGALBOS DALININKO KAPITALĄ**

2019 m. birželio 27 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu ir 2 dalies 5, 6 ir 7 punktais, Lietuvos Respublikos viešųjų įstaigų įstatymo 13 straipsnio 2, 3 ir 6 dalimis, Sprendimo investuoti valstybės ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2016 m. vasario 18 d. nutarimu Nr. 149 „Dėl Lietuvos Respublikos Vyriausybės 2007 m. liepos 4 d. nutarimo Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“ pakeitimo“, 7 ir 9 punktais, Savivaldybės materialiojo ir nematerialiojo turto valdymo, naudojimo ir disponavimo tvarkos aprašo, patvirtinto Plungės rajono savivaldybės tarybos 2018 m. balandžio 26 d. sprendimu Nr. T1-68 „Dėl Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo patvirtinimo“, 122.2 papunkčiu, Plungės rajono savivaldybės tarybos 2019 m. vasario 7 d. sprendimu Nr. T1-4 „Dėl Plungės rajono savivaldybės 2019 metų biudžeto patvirtinimo“, Plungės rajono savivaldybės taryba  n u s p r e n d ž i a:

1. Investuoti ir perduoti viešajai įstaigai Plungės rajono greitajai medicinos pagalbai kaip Plungės rajono savivaldybės turtinį įnašą, didinant įstaigos dalininko kapitalą, šį Plungės rajono savivaldybės finansinį turtą (pinigus) – 24 200 (dvidešimt keturis tūkstančius du šimtus) eurų.
2. Padidinti viešosios įstaigos Plungės rajono greitosios medicinos pagalbos (įmonės kodas 170091071) dalininko kapitalą investuojamo finansinio turto 24 200 Eur verte nuo 51 216,98 Eur (penkiasdešimt vieno tūkstančio dviejų šimtų šešiolikos eurų, 98 ct) iki 75 416,98 (septyniasdešimt penkių tūkstančių keturių šimtų šešiolikos eurų, 98 ct).
3. Patvirtinti pridedamą Plungės rajono savivaldybės investuojamo finansinio turto, didinant viešosios įstaigos Plungės rajono greitosios medicinos pagalbos dalininko kapitalą, ekonominį ir socialinį pagrindimą (sprendimo priedas).

Savivaldybės meras

Plungės rajono savivaldybės

tarybos 2019 m. birželio 27 d.

sprendimo Nr. T1-

priedas

**PLUNGĖS RAJONO SAVIVALDYBĖS FINANSINIO TURTO INVESTAVIMO, DIDINANT VIEŠOSIOS ĮSTAIGOS PLUNGĖS RAJONO GREITOSIOS MEDICINOS PAGALBOS DALININKO KAPITALĄ, EKONOMINIS IR SOCIALINIS PAGRINDIMAS**

Viešoji įstaiga Plungės rajono greitoji medicinos pagalbai, kodas 170091071, užregistruota Juridinių asmenų registre 1997 m. rugsėjo 18 d. Buveinės adresas: J. Tumo – Vaižganto g. 91, Plungės m. Įstaigos dalininkai yra Plungės rajono savivaldybės taryba ir Rietavo savivaldybės taryba.

Įstaigos tikslas – gerinti Lietuvos gyventojų sveikatą, sumažinti gyventojų sergamumą ir mirtingumą, kokybiškai teikti medicinos paslaugas.

Įstaigos veiklos rūšys:

Greitosios medicinos pagalbos veikla - 86.90.40;

Viduriniojo medicinos personalo paslaugų teikimas ligoniams ne ligoninėje – 86.90.10;

Kita žmonių sveikatos priežiūros veikla – 86.90;

Kitas niekur kitur nepriskirtas švietimas – 85.59.

Šiuo metu Įstaigos dalininko kapitalas sudaro 51 217,56 Eur, iš jų Plungės rajono savivaldybės dalininko įnašas – 51 216,98 Eur, Rietavo savivaldybės – 0,58 Eur.

Savivaldybės tarybos 2019 m. vasario 7 d. sprendimu Nr. T1-4 Nr. „Dėl Plungės rajono savivaldybės 2019 m. biudžeto patvirtinimo“ Socialiai saugios ir sveikos aplinkos kūrimo programai įgyvendinti pagal priemonę „VšĮ Plungės rajono greitosios medicinos pagalbos programa“ viešajai įstaigai Plungės rajono greitajai medicinos pagalbai skirta 26 000 Eur. Iš šios sumos 24 200 Eur dalininko įnašas buvo panaudotas defibriliatoriui „Lifepak 15“ įsigyti.

Savivaldybės turto investavimui į įstaigos kapitalą teisinis pagrindas yra. Tai reglamentuoja Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnis bei Sprendimo investuoti valstybės ir savivaldybių turtą priėmimo tvarkos aprašas, patvirtintas Lietuvos Respublikos Vyriausybės 2016 m. vasario 18 d. nutarimu Nr. 149 „Dėl Lietuvos Respublikos Vyriausybės 2007 m. liepos 4 d. nutarimo Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“ pakeitimo“. Nurodyto turto investavimas atitinka Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 2 dalies 5, 6 ir 7 punktus:

1.investavus bus kuriama ar plėtojama infrastruktūra, naudinga visuomenei (skatinama veiksminga konkurencija šalies rinkoje, gerinama viešųjų paslaugų kokybė, pasirinkimo galimybės ir prieinamumas);

2.iš investavimo objekto bus gauta ne tik pelno (pajamų), bet ir gautas socialinis rezultatas (švietimo, kultūros, mokslo, aplinkos, sveikatos ir socialinės apsaugos, kitų panašių sričių) arba užtikrintas veiksmingesnis Lietuvos Respublikos įstatymuose ir Vyriausybės nutarimuose nustatytų valstybės ir savivaldybės funkcijų atlikimas;

3. investavimo tikslas ir siekiamas rezultatas nustatyti teisės aktuose, įgyvendinančiuose strateginio planavimo dokumentus.

Investavimas atitinka Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 9 straipsnyje numatytus savivaldybių turto naudojimo ir disponavimo juo principus – visuomeninės naudos, efektyvumo ir racionalumo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**FINANSŲ IR BIUDŽETO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL plungės rajono SAVIVALDYBĖS FINANSINIO TURTO INVESTAVIMO, DIDINANT VIEŠOSIOS ĮSTAIGOS PLUNGĖS RAJONO GREITOSIOS MEDICINOS PAGALBOS DALININKO KAPITALĄ“**

**1. Sprendimo projekto esmė, tikslai ir uždaviniai** - Investuoti ir perduoti Plungės rajono savivaldybei (toliau – Savivaldybė) nuosavybės teise priklausantį finansinį turtą – 24 200,00 (dvidešimt keturis tūkstančius du šimtus) Eur - Savivaldybės, kaip dalininkės, įnašą viešajai įstaigai Plungės rajono greitajai medicinos pagalbai (toliau – Įstaiga), didinant šios viešosios įstaigos dalininko kapitalą.

**2. Projekto rengimo priežastys ir kuo remiantis parengtas sprendimo projektas.**

Lietuvos Respublikos vietos savivaldos įstatymo 16 straipsnio 2 dalies 26 punktas nustato išimtinę savivaldybės tarybos kompetenciją – sprendimų dėl disponavimo savivaldybei nuosavybės teise priklausančiu turtu priėmimą, šio turto valdymo, naudojimo ir disponavimo juo tvarkos taisyklių nustatymą, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose. Lietuvos Respublikos vietos savivaldos įstatymo 48 straipsnio 2 dalis nustato, kad savivaldybei nuosavybės teise priklausančio turto savininko funkcijas, susijusias su savivaldybei nuosavybės teise priklausančiu turtu, remdamasi įstatymais, įgyvendina savivaldybės taryba.

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktas numato, kad savivaldybės turto investavimas – tai savivaldybei nuosavybės teise priklausančio turto, kaip įnašo, perdavimas didinant viešosios įstaigos dalininkų kapitalą, jei savivaldybė yra jos dalyvė. Savivaldybė yra Įstaigos dalininkė, todėl Savivaldybė gali investuoti turtą, didindama šios viešosios įstaigos dalininko kapitalą. Šiuo metu Įstaigos dalininko kapitalas sudaro 51 217,56 Eur, iš jų Plungės rajono savivaldybės dalininko įnašas – 51 216,98 Eur, Rietavo savivaldybės – 0,58 Eur.

Lietuvos Respublikos viešųjų įstaigų įstatymo 13 straipsnio 6 dalis nustato, kad dalininkų kapitalas gali būti didinamas tik dalininkų įnašais; 3 dalis reglamentuoja, kad dalininkų įnašai gali būti pinigai.

Lietuvos Respublikos vietos savivaldos įstatymo 6 straipsnio 17 punktas nustato, kad pirminė asmens ir visuomenės sveikatos priežiūra (įstaigų steigimas, reorganizavimas, likvidavimas, išlaikymas), išskyrus visuomenės sveikatos priežiūrą savivaldybės teritorijoje esančiose ikimokyklinio ugdymo, bendrojo ugdymo mokyklose ir profesinio mokymo įstaigose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas, visuomenės sveikatos stiprinimas ir visuomenės sveikatos stebėsena yra savivaldybės savarankiškoji funkcija. Įstaiga šio įstatymo aukščiau nurodytas funkcijas vykdo, ir siekiant užtikrinti tinkamą šių funkcijų įgyvendinimą, tikslingas Savivaldybės, kaip steigėjos ir dalininkės, turtinis įnašas Įstaigai, kuris bus skiriamas greitosios medicinos pagalbos automobilių įrangai – defibriliatorių - įsigijimui.

Savivaldybės tarybos 2019 m. vasario 7 d. sprendimu Nr. T1-4 Nr. „Dėl Plungės rajono savivaldybės 2019 m. biudžeto patvirtinimo“ Socialiai saugios ir sveikos aplinkos kūrimo programai įgyvendinti pagal priemonę „VšĮ Plungės rajono greitosios medicinos pagalbos programa“ skirta 26 000 Eur. Iš šios sumos 24 200 Eur dalininko įnašas buvo panaudotas defibriliatoriui „Lifepak 15“ įsigyti.

Vadovaujantis Sprendimo investuoti valstybės ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2016 m. vasario 18 d. nutarimu Nr. 149 „Dėl Lietuvos Respublikos Vyriausybės 2007 m. liepos 4 d. nutarimo Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, pakeitimo“, 7 punktu, nustatančiu, kad pasiūlymus savivaldybės tarybai dėl sprendimo investuoti savivaldybės turtą priėmimo teikia savivaldybės vykdomoji institucija, siūloma Savivaldybės tarybai priimti sprendimą investuoti Savivaldybei nuosavybės teise priklausantį finansinį turtą – 24 200,00 Eur, didinant Įstaigos dalininko kapitalą.

Savivaldybės turto investicija leis užtikrinti tinkamą Įstaigos veiklą, gerinti teikiamų paslaugų kokybę, bus užtikrinamas teigiamas socialinis rezultatas bei veiksmingesnis savivaldybės funkcijų vykdymas.

**3. Kokių rezultatų laukiama.**

Bus investuotas Savivaldybės finansinis turtas ir padidintas viešosios įstaigos Plungės rajono greitosios medicinos pagalbos dalininko kapitalas.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

 Lėšos skiriamos iš Savivaldybės biudžeto.

**6. Galimos teigiamos ar neigiamos sprendimo priėmimo pasekmės.**

Investavus finansinį turtą, bus užtikrinama tinkama viešosios įtaigos Plungės rajono greitosios medicinos pagalbos veikla, pagerinta Įstaigos teikiamų paslaugų kokybė, užtikrinama tinkama asmens sveikatos priežiūra (antrinė asmens sveikatos priežiūra), bus gautas teigiamas socialinis rezultatas bei veiksmingesnis savivaldybės funkcijų atlikimas.

Neigiamų pasekmių nenumatoma.

Finansų ir biudžeto skyriaus vyr. specialistė Milda Šapalienė